આ અંગે મળતી માહિતી અનુસાર વલસાડના ઓલ ગામે પટેલ ફળિયામાં રહેતા જિગ્નેશભાઈ ઉકાભાઈ પટેલ નાઓ તેમની પલ્સર મોટરસાયકલ નંબર જીજે-15-બીપી-130 લઈને વલસાડથી તેમના પડોશીની દીકરી ખુશ્બુબેન મનીષભાઇ પટેલ (17) નાઓને સુરતના પાંડેસરા ખાતે તેમની માસીને ત્યાં મૂકવા જતાં હતા ત્યારે પલસાણા ચાર રસ્તા નજીકથી પસાર થઈ રહ્યા હતા ત્યારે ગીતા ધાબાની સામે પાછળથી આવતી ટેન્કર નંબર જીજે-03-8653ના ચાલકે પલ્સરને અડફેટે લેતા ગોઝારો અકસ્માત સર્જાયો હતો. આ અકસ્માતમાં પલ્સર પર બેઠેલા ખુશ્બુબેન નાઓ જમીન ઉપર પટકાતાં તેમના માથા ઉપરથી ટેન્કર ફાઈ વળ્યું હતું જેથી તેનું ઘટના સ્થળે જ કમકમાટી ભર્યું મોત નીપજયું હતું. બનાવ અંગે પલસાણા પોલીસ સ્ટેશનમાં ફરિયાદ આપતા પોલીસે આગળની કાર્યવાહી હાથ ધરી છે.